PARAS ON VIELÄ EDESSÄ
SUURIN LAHJA, JONKA ÄITI VOI ANTAA LAPSELLEEN
Herra, valtakuntasi toimii kuolemasta elämään ja armosta armoon.
Kiitos siitä kaikesta, mitä teet ja rakennat elämässämme -
viedäksesi meidät eteenpäin ja ylöspäin kuolemasta elämään -
ja armosta armoon. Kiitämme siitä, kun tulemme Sanasi ääreen.
Aamen. Jumala siunatkoon teitä! Istukaa, olkaa hyvät.
Äidin rakkautta ei voi täysin ymmärtää.
Emme voi ymmärtää äidin sydäntä tai hänen tekemiään uhrauksia.
Tiedän kuitenkin, että rakkauden ohella suurin lahja, -
jonka äiti voi lapselleen antaa, on aito ja dynaaminen suhde Jumalaan.
Puhun nyt äidin omasta suhteesta Jumalaan.
Äidin rukoukset ovat varmasti suurin lahja, jonka hän voi antaa.
Tänään puhun juuri tästä: Suurin lahja, jonka äiti voi lapselleen antaa.
Minusta se on uskosi, suhteesi Jumalaan ja erityisesti rukouksesi.
Älä koskaan aliarvioi rukouksen voimaa elämässä.
Kaikki kolme lastamme palvelevat Jeesusta, kiitos Herralle siitä.
Jumalan armon lisäksi se on mielestäni sen ansiota, -
että heillä on rukoileva äiti. Bobbie todella rakastaa Jeesusta.
Hänellä on palava sydän, ja kun lapsemme ovat olleet vaikeuksissa, -
joita on riittänyt, Bobbie on taistellut heidän puolestaan.
Rukoilevassa äidissä on voimaa. 1. Samuelin kirjasta voimme lukea -
Hannasta ja hänen elämästään. Hänellä oli rakastava aviomies -
ja ihmepoika, josta hän saattoi olla ylpeä. Pojan nimi oli Samuel.
Hän palveli uskollisesti pappina.
Hän osasi selvästi kuulla Herraa. Raamattu kuvaa häntä mieheksi, -
joka oli sekä Herralle että ihmisille otollinen.
Otollisuus ihmisten edessä johtui Jumalan siunauksesta.
Se antoi hänelle vaikutusvaltaa, uskottavuutta ja ihailua.
Se johtui paljolti siitä, että Jumala oli vastannut Hannan rukoukseen.
1. Samuelin kirjasta näemme, mistä kaikki lähti liikkeelle.
Kaikki alkoi siitä, että Hanna kärsi suuresta tuskasta, -
koska oli hedelmätön eikä voinut saada lasta.
Ehkä sinun tuskasi on erilainen.
Ehkä lapsesi on kaukana Jumalasta, ja se aiheuttaa sinulle syvää tuskaa.
Ehkä avioliitossasi tai aikuisten lastesi ihmissuhteissa on ongelmia.
Rakastat lapsiasi kovasti, -
mutta koet olosi avuttomaksi heidän tuskansa ja ongelmiensa edessä.
Kuten sanoin, en koskaan täysin ymmärrä äidin sydämen tuskaa.
Hanna oli tällaisessa tilanteessa.
Hänestä sanotaan jakeessa 1. Sam. 1:10, -
että hän rukoili Herraa mieli murheellisena ja itki katkerasti.
Jakeessa 15 hän sanoi olevansa murheen raskauttama vaimo, -
joka vuodatti sydämensä Herran eteen.
Hän oli epätoivoisessa tilanteessa. Kun olemme sellaisessa tilanteessa, -
paholainen tietää täsmälleen, kuinka kiertää veistä haavassa.
Hannan miehellä Elkanalla oli myös toinen vaimo, Peninna.
Jakeessa 6 sanotaan, että Hannan kilpailijatar kiusasi häntä -
suututtaakseen hänet, koska Herra oli sulkenut hänen kohtunsa.
Hanna ei siis kärsinyt vain lapsettomuuden takia, -
vaan hän joutui kilpailemaan miehensä rakkaudesta.
Hänen tuskansa oli niin syvää, että hän rukoili vain sydämessään -
eikä pystynyt puhumaan, vaan vain liikutti huuliaan.
Hänen tuskansa ja rukouksensa tulivat niin syvältä sydämestä.
Niinpä pappi Eeli luuli hänen olevan humalassa ja sanoi: -
"Kuinka kauan sinä siinä olet juovuksissa? Haihduta humalasi."
Tuskansa keskellä Hanna joutui siis vielä väärinymmärretyksi.
Kaiken tämän lisäksi uskon, että hän koki aitoa syyllisyyttä.
Jae 16 "Älä pidä palvelijatartasi kelvottomana naisena..."
Kirjaimellisesti Hanna käytti ilmaisua Belialin eli paholaisen nainen.
Näemme, että hän syytti itseään -
ja alkoi nähdä asioita, jotka liittyivät tuomioon.
Äidit, älkää koskaan syyttäkö itseänne siitä, -
mitä lastenne elämässä tapahtuu. Tunnemme helposti syyllisyyttä, -
kun lapsemme tekevät erilaisia päätöksiä kuin olisimme toivoneet.
Ajatellaan vaikkapa omaa perhettäni.
Me kaikki sisarukset kasvoimme täysin samoissa olosuhteissa.
Silti minä kiinnostuin teini-iässä yhä enemmän seurakunnasta, -
ja pari sisarustani ajautui siitä ulos.
Saatamme syyttää itseämme, jos emme ymmärrä, -
että nuoret ja aikuiset tekevät elämässään omat valintansa.
Vahvin aseesi tässä on rukous.
Älä anna paholaisen kiusata itseäsi syyllisyydellä.
Hannalla oli puolellaan yksi asia. Hän oli rukoilija.
Hän osasi mennä Jumalan eteen ja rukoilla.
Hän huusi Jumalan puoleen ja vuodatti syvän tuskansa, -
ja Raamatun mukaan jatkoi rukousta.
Minusta kertoo suuresta uskosta, kun joku jatkaa rukousta, -
vaikka kohtaa vastustusta. Toteutuipa rukouksesi tai ei, -
älä lakkaa lukemasta Jumalan Sanaa ja uskomasta, -
että Hänen Sanansa toteutuu elämässäsi. Hanna jatkoi rukousta.
Raamattu sanoo, että hän pyysi Jumalalta lasta.
Hän uskoi, että Jumala antaisi hänelle tämän tietyn asian.
Rohkaisen sinuakin rukoilemaan ja esittämään pyyntösi Jumalalle.
Rukoile yksityiskohtaisesti ja pidä kiinni Jumalan Sanasta rukouksissasi.
Juuri niin Hannakin teki. Jae 17 "Eeli vastasi ja sanoi: -
'Mene rauhaan, Israelin Jumala antakoon sinulle, -
mitä olet häneltä pyytänyt'."
Hanna sai Herralta Sanan. Sinunkin pitää saada Sana Häneltä.
Et voi elää jonkun toisen saaman ilmoituksen tai sanan perusteella.
Poikani Ben ja hänen vaimonsa Lucille asuvat Los Angelesissa.
Heillä on kolme tytärtä. He kertoivat juuri, että heille tulee nyt poika.
Seurakuntalaiset, joita Lucille tuskin tunsi, alkoivat sanoa hänelle -
Jumalan kertoneen heille, että hän saisi vielä yhden pojan.
Niinpä hän on täysin varma siitä, että saisi pojan.
Se oli kuitenkin Lucillen sana. Ette voi elää sen mukaan.
On kummallista, että jotkut lapsettomuudesta kärsivät ihmiset -
saavat lopulta ihmeen, jota ovat pyytäneet ja johon ovat uskoneet.
Ymmärrämme vasta taivaassa, miksi toiset eivät koskaan saa kokea -
tuota ihmettä, vaikka Jumala vastaa heidän rukouksiinsa muissa asioissa.
Äidit, oppikaa kuulemaan Jumalaa lastenne suhteen.
Jae 27 "Tätä poikaa minä rukoilin; -
Herra antoi minulle, mitä häneltä pyysin."
1. Joh. 5:14―15 "Ja tämä on se uskallus, joka meillä on häneen, -
että jos me jotakin anomme hänen tahtonsa mukaan, -
niin hän kuulee meitä. Ja jos me tiedämme hänen kuulevan meitä, -
mitä ikinä anommekin, niin tiedämme, että meillä myös on kaikki se, -
mitä olemme häneltä anoneet." Jumala vastasi Hannalle, muttei heti.
1. Sam. 19―20 "Varhain seuraavana aamuna he nousivat ja kumartaen -
rukoilivat Herran edessä; sitten he palasivat ja tulivat kotiinsa Raamaan.
Ja Elkana yhtyi vaimoonsa Hannaan, ja Herra muisti tätä."
Jumalan armo kosketti häntä, ja hänen rukoukseensa vastattiin.
Hän sai pojan, upean ihmepojan.
Äidit, kuten sanoin, ehkä tarvitsette aivan toisenlaisen ihmeen.
Se voi liittyä monenlaisiin asioihin perheessänne ja suvussanne.
Tiedän, että jos lapsillani on vaikeaa, minäkään en voi hyvin.
Luulen, että äidit kärsivät lastensa puolesta vielä syvemmin.
Jumala antaa meille Sanansa ja vastaa rukouksiimme.
Paras lahja, jonka voit lapsillesi antaa, on olla rukoileva äiti, -
joka pitää kiinni Jumalan Sanasta, uskoo siihen ja odottaa vastausta, -
vaikkei sitä näkyisi, sillä Jumala vastaa rukouksiin Jeesuksen nimessä.
Viisi asiaa, viisi lahjaa, jotka Hanna äitinä antoi lapsilleen.
Ensinnäkin hän omisti heidät Jumalalle.
Hän omisti Samuelin Jumalalle jo ennen tämän syntymää.
1. Sam. 1:11 "ja teki lupauksen sanoen: 'Herra Sebaot, -
jos sinä katsot palvelijattaresi kurjuutta, muistat minua -
etkä unhota palvelijatartasi, -
vaan annat palvelijattarellesi miehisen perillisen, -
niin minä annan hänet Herralle koko hänen elinajaksensa, -
eikä partaveitsi ole koskettava hänen päätänsä'."
Hän sanoi, että jos Jumala vain antaisi hänelle lapsen, -
hän omistaisi tämän Jumalalle koko tämän elinajaksi. Se oli äidin rukous.
Monesti ennen lapsen syntymää rukoilemme tuollaisia rukouksia, -
ja ne ovat hieno lahja lapselle, koska Jumala vastaa rukouksiin -
ja pitää heidät oikealla tiellä. Jumalaa voi palvella monella tavalla.
Eeli ja ihmelapsi Samuel olivat pappeja, mutta se ei ole ainut tapa.
Jumalaa palvellaan monella tavalla, mutta ei koskaan lakata uskomasta, -
että Jumala saa lapsemme palvelemaan Häntä koko ikänsä, -
vaikkemme näkisi sen toteutuvan. Jos odotat rukouksen toteutumista -
eivätkä lapsesi nyt palvele Herraa, jatka rukoilemista ja pyydä -
tuota asiaa yksityiskohtaisesti, sillä Jumala vastaa rukouksiin.
Jumala vastaa rukouksiin. Kun pieni tyttöni Laura oli syntynyt -
ja makasi alasti punnittavana, katsoin häntä, -
ja hän näytti niin haavoittuvalta. Laskin käteni hänen ylleen, -
omistin hänet Jumalalle ja pyysin Jumalaa varjelemaan häntä -
ja pitämään hänestä huolen. En usko, että nuo rukoukset menevät hukkaan.
Annat siis suuren lahjan lapsillesi, jos omistat heidät Jumalalle -
jo ennen kuin ihme toteutuu. Toinen lahja, jonka Samuel -
sai äidiltään Hannalta, oli se, että heti kun Samuel oli syntynyt, -
Hanna omisti hänet vielä kerran Jumalalle, tavallaan uhrasi hänet.
Hanna siis omisti Samuelin Herralle ennen syntymää ja syntymän jälkeen.
Jae 24 "Mutta kun hän oli hänet vieroittanut, vei hän hänet kanssansa -
ottaen mukaansa kolme härkää, yhden eefa-mitan jauhoja -
ja leilin viiniä; niin hän toi hänet Herran huoneeseen Siiloon.
Mutta poika oli vielä pieni." Lapsen siunaaminen oli tuolloin rankkaa.
Nykyisin meidän pitää ehkä herätä aikaisin talviaamuna, -
pukea lapsi hienosti ja valmistella kaikki, mitä juhlaan kuuluu.
Ajattele, että tuohon aikaan Hanna-parka joutui tuomaan -
Samuelin siunaamista varten mukanaan kolme härkää.
Lisäksi hänellä oli iso säkillinen jauhoja ja viinileili.
Me pääsemme helpolla, mutta haluan sanoa, -
ettei lapsen siunaaminen ole vain kaunis kristillinen seremonia.
Sinä rukoillaan, että lapsi tulee tuntemaan Jeesuksen, -
täyttyy Pyhällä Hengellä, elää Jumalan tahdon mukaisesti -
ja palvelee Häntä koko ikänsä, ja pyydetään viisautta vanhemmille.
Se on voimallinen asia, jonka lapsen puolesta voi tehdä.
Lapsen omistaminen Herralle on sitoutumista Häneen -
ennen kuin näemme ihmeen tapahtuvan ja vielä sen jälkeenkin.
Hanna siis vei poikansa pappi Eelin luo ja omisti hänet Herralle.
Jae 28 "Sentähden myös minä suostun antamaan hänet Herralle: -
kaikiksi elinpäiviksensä hän olkoon Herralle annettu."
Itse asiassa Jumala antaa lapset meille.
Raamattu sanoo, että he ovat perintöosa Herralta.
Luonnollinen perintö kulkee vanhemmilta eteenpäin lapsille, -
mutta hengellisesti lapset ovat lahja ja perintöosa Herralta.
He syntyvät sisällään Jumalan mahdollisuudet ja suunnitelma.
Jumala siis antaa lapsia meille lahjaksi ja lainaksi, -
mutta Hanna antoi lapsensa takaisin Jumalalle.
Se on hieno lahja lapselle. Voit rukoilla lastesi puolesta, -
omistaa heidät Herralle ja uskoa, että he palvelevat Häntä, -
ja vaikka oma ihmeesi toteutuu, et lakkaa rukoilemasta ja uskomasta.
Se voi kuulostaa pieneltä, mutta et voi juuri antaa lapsille enempää -
kuin sitoutumisen siihen, että he palvelevat Jumalaa koko ikänsä.
Kolmas lahja, jonka Hanna antoi lapsilleen oli se, -
että hän uhrasi jotain hänen hyväkseen. Moni äiti tekee samoin.
Nykyisinkin äidit ja isätkin tekevät uhrauksia lastensa hyväksi.
Emme aina täysin ymmärrä, miten paljon äitimme ovat uhranneet.
Äidit saattavat monesti kokea, ettei heidän uhrauksiaan arvosteta.
Lapset eivät ymmärrä niitä, ettekä saa niistä kiitosta.
Hanna teki uhrauksia lastensa eteen. Raamattu sanoo jakeessa 22: -
"mutta Hanna ei lähtenyt, vaan sanoi miehellensä: -
'Kun poika on vieroitettu, vien minä hänet sinne, -
niin että hän tulee Herran kasvojen eteen ja saa jäädä sinne ainiaaksi'."
Jakeessa 23 sanotaan, että hän jäi kotiin ja imetti poikaansa.
Lapsen hoitaminen ja imettäminen olivat selvästi hänelle ykkösasia.
Vuonna 1996, kun Bobbiella oli pienet lapset ympärillään, -
menin Englantiin saarnaamaan maaseutuseurakunnissa, -
ja Bobbie oli kotona lasten kanssa. Hänellä oli aika rankkaa, -
mutta Pyhä Henki sanoi hänelle: "Brianin elämän hedelmä -
on sinunkin elämäsi hedelmä." Se oli hänelle suuri rohkaisun lähde.
Meidän ei siis tule koskaan aliarvioida omien äitiemme -
tai lastemme äitien uhrauksia, jotka usein jäävät huomaamatta.
Ne ovat äidin suuri lahja lapsilleen.
Muistetaan myös, että Raamattu sanoo: "Kunnioita isääsi ja äitiäsi."
Aikuisena heitä ei tarvitse totella, mutta heitä tulee aina kunnioittaa.
Pidän kovasti asioista, jota Salomo sanoo Sananlaskuissa.
Hän puhuu siellä paljon äideistämme ja isistämme.
Snl. 4:3 "Olinhan minäkin isäni poika, hento ja äitini ainokainen."
Tässä puhutaan ajasta, jolloin hän asui isänsä luona.
Tämä on hienoa äideissä. He keskittyvät täysin lapsiinsa.
Sinä ja mahdolliset sisaruksesi olette äitinne ainokaiset.
Äiti katsoo lapsiaan niin. Salomo sanoo jakeessa Snl. 23:25 -
"Olkoon sinun isälläsi ja äidilläsi ilo, sinun synnyttäjäsi riemuitkoon."
Samuel palveli Jumalaa koko ikänsä äitinsä rukousten seurauksena -
ja tuotti siten iloa vanhemmilleen. Toivon, että omalla tavallamme -
mekin tuotamme äideillemme aina iloa. Ei ole myöhäistä aloittaa nytkään.
Hanna siis teki uhrauksia poikansa hyväksi -
ja piti hänet lähellä Herran huonetta. Minusta se ei ole merkityksetöntä.
Hän pysyi itsekin lähellä sitä. Hän kuvaili itseään Eelille -
siksi naiseksi, joka seisoi tämän luona tai vieressä rukoilemassa.
Pappina Eeli tietysti edusti Herran huonetta.
1. Sam. 1:26 "niin totta kuin sinä elät, herrani, minä olen se vaimo, -
joka seisoin tässä sinun luonasi rukoillen Herraa."
Hän siis asettui uskon ja rukouksen naisena papin vierelle, -
osaksi Herran huonetta, ja sai nähdä tekonsa hedelmän pojassaan.
1. Sam. 2:11 "poikanen palveli Herraa pappi Eelin johdolla."
Kasvaessaan poika pysyi lähellä Herran huonetta ja palveli siellä.
Älä aliarvioi sen merkitystä.
Tuolloin papit toimivat ilmestys- majassa ja Salomon temppelissä.
Nykyajan seurakuntapastoria ei voi täysin verrata noihin pappeihin, -
sillä tuohon aikaan Jumala puhui ihmisille lähinnä vain pappien kautta.
Elämme erilaista aikaa, mutta nykyisin pastorin vierellä seisominen -
on sitä, että olemme osallisina seurakuntaperheessä.
Saatan pastorina kuulostaa puolueelliselta, -
mutta 44 vuoden pastorintyön aikana olen kuullut kauhutarinoita siitä, -
etteivät ihmiset ymmärtäneet, miten tärkeä seurakunta on lapsille.
On niin helppo asettaa itsemme ja omat hengelliset tarpeemme -
lastemme tarpeiden edelle. Monet ovat eristäneet lapsensa -
hyvästä lapsi- tai nuorisotyöstä ja positiivisesta vertaispaineesta -
eli ystävistä, jotka tukivat heitä. Yksi suurimmista lahjoista, -
jonka voit antaa lapsellesi kylmänä ja sateisena sunnuntaiaamuna on, -
että sitoudut Jumalan seurakuntaan, sillä olet hänelle esimerkkinä.
Hanna siis seisoi Eelin vierellä, ja hänen pieni poikansa -
palveli pastorin johdolla. Hän pysyi Jumalan perheessä -
ja kasvoi palvellen Jumalaa, ja hänestä tuli väkevä pappi.
Annat lapsillesi suuren lahjan, -
jos kasvatat heidät hyvässä ja terveessä seurakuntaperheessä, -
jossa kunnioitetaan Jumalaa ja jossa heitä rohkaistaan.
Viides lahja, jonka Hanna mielestäni antoi lapsilleen, on jakeessa 23.
Hän ei vain omistanut Samuelia Herralle ennen ja jälkeen -
hänen syntymäänsä, vaan uskoi yhä Jumalan Sanan toteutumiseen.
"Hänen miehensä Elkana sanoi hänelle: 'Tee, niinkuin hyväksi näet'."
Naisen intuitiota ei muuten pitäisi koskaan aliarvioida.
Usein on parasta antaa naisen tehdä niin kuin hän parhaaksi näkee, -
jos hänellä on hyvä rukouselämä.
"...jää kotiin, kunnes olet hänet vieroittanut; -
kunhan Herra vain täyttää sanansa". Hanna oli saanut Jumalalta Sanan.
"Tee, niin kuin hyväksi näet, Hanna." Uskotaan, että Herra täyttää Sanansa.
Kuten jo sanoin, jokaisen on saatava Jumalalta oma ilmoituksensa -
lastensa elämän suhteen. Bobbie ja minä olimme aamiaisravintolassa -
tapaamassa Joelia ja Estheriä, jotka asuivat New Yorkissa.
He kertoivat meille hienot uutiset: he odottivat lasta, poikaa.
Se oli upea hetki. Muistan, että nousin ja halasin molempia.
Lähtiessämme huomasimme, että joku oli maksanut laskumme.
En tiennyt, kuka, mutta ravintolassa oli lisäksemme vain yksi pariskunta.
He olivat istuneet lähellämme ja luultavasti kuulleet keskustelumme.
Täsmälleen vuosi tuosta päivästä, joulun jälkeen, -
olin ulkona lenkillä. Noina hyvinä päivinä vielä kävin lenkillä.
Hölkkäsin kaunista reittiä Bondi Beachilta Tamaramaan, -
kun eräs mies pysäytti minut. Se on vähän epämukavaa kesken lenkin, -
mutta pastorina ajattelin, että minun oli paras pysähtyä.
Mies sanoi haluavansa kertoa tarinan. En osannut odottaa sitä, mitä kuulin.
Vuotta aiemmin hän oli vaimonsa kanssa ravintolassa Bondilla.
He eivät voineet saada lapsia. He päättivät epätoivoisina, -
että paastoaisivat ja rukoilisivat sen vuoden ensimmäiset 30 päivää.
Ihmeellistä tässä on se, että kun mies kertoi tarinaansa, -
hän kantoi kantoliinassa ihanaa kolmikuukautista tytärtään.
Olin haltioissani Jumalan hyvyydestä. He olivat maksaneet laskumme, -
vaikka Joelin ja Estherin uutisten kuuleminen tuntui heistä pahalta.
Laskun maksaminen on toisaalta pieni asia, mutta toisaalta todella iso.
Tärkeämpää oli, että he luottivat Jumalaan ja saivat ihmelapsensa.
Uskotaan, että Jumala täyttää ja toteuttaa Sanansa.
Äidit, jos olette uskon ja rukouksen naisia, uskokaa minua: -
se ei ole mikään pieni asia. Se on ehkä paras yksittäinen lahja, -
jonka voitte lapsillenne antaa, sen lisäksi, että rakastatte heitä.
Mutta on täydellinen ääni, -
joka odottaa melun yläpuolella
Jeesus, olet ainoa vaihtoehtoni, kun valot kirkuvat
Olen osa globaalia perhettä, ja kasvavaa naisten liikettä.
Teemme yhdessä työtä, kukoistamme paikallamme -
ja löydämme yhdessä paikkamme historiassa.
Löydämme itsemme Hänessä.
Eksyn silmiisi.
Kiitos jälleen kerran, että katsoit ohjelmaa. Arvostan sitä todella.
Rukoilen, että siitä oli sinulle apua.
Puhuin kahdesta äidistä, mutta samat periaatteet pätevät kaikkiin.
Siunausta ja mahtavaa viikkoa! Toivon, että jatkat ohjelman parissa.
Pyhä Henki, pala tulen lailla
Kaiken kuluttava tuli, kuluta minut
Herra, tässä läsnäolossasi annan itseni -
Sinun kirkkaudellesi kunniaksesi
Huudetaan yhdessä Herran Jeesuksen puoleen tänä iltana!
Herra, olet arvollinen!
Pyhä Henki, pala tulen lailla
Kaiken kuluttava tuli, kuluta minut
Herra, tässä läsnäolossasi annan itseni -
Sinun kirkkaudellesi kunniaksesi
Suomennos: Anni Lähteenmäki